title: A Tanács 2005/927/KKBP határozata ( 2005. december 21. ) a volt Jugoszláviában elkövetett háborús bűncselekményeket vizsgáló Nemzetközi Törvényszék (ICTY) célkitűzései hatékony végrehajtásának támogatására irányuló további intézkedésekről szóló 2004/694/KKBP közös álláspont végrehajtásáról

text:
               22.12.2005

               HU

               Az Európai Unió Hivatalos Lapja

               L 337/71

      A TANÁCS 2005/927/KKBP HATÁROZATA

   (2005. december 21.)
   a volt Jugoszláviában elkövetett háborús bűncselekményeket vizsgáló Nemzetközi Törvényszék (ICTY) célkitűzései hatékony végrehajtásának támogatására irányuló további intézkedésekről szóló 2004/694/KKBP közös álláspont végrehajtásáról
   AZ EURÓPAI UNIÓ TANÁCSA,
   tekintettel a 2004/694/KKBP közös álláspontra (1) és különösen annak 2. cikkére, az Európai Unióról szóló szerződés 23. cikke (2) bekezdésének második francia bekezdésével összefüggésben,
   mivel:

               (1)

               A 2004/694/KKBP közös álláspont értelmében a Tanács intézkedéseket fogadott el azon természetes személyek minden pénzeszközének és gazdasági forrásának a befagyasztására, akiket a volt Jugoszláviával foglalkozó nemzetközi büntetőtörvényszék (ICTY) vád alá helyezett.

               (2)

               Október 6-án a Tanács elfogadta a 2004/694/KKBP közös álláspont meghosszabbításáról és a mellékletben található jegyzék módosításáról szóló 2005/689/KKBP közös álláspontot.

               (3)

               Ante GOTOVINA-nak az ICTY őrizetbe vételre szolgáló intézményébe szállítását követően a nevét törölni kell a jegyzékből.

               (4)

               A 2004/694/KKBP közös álláspont mellékletében szereplő jegyzéket ezért ennek megfelelően módosítani kell,

         A KÖVETKEZŐKÉPPEN HATÁROZOTT:
   1. cikk
   A 2004/694/KKBP közös álláspont mellékletében meghatározott személyek jegyzékének helyébe az e határozat mellékletének szövege lép.
   2. cikk
   Ez a határozat az elfogadásának napján lép hatályba.
   3. cikk
   Ezt a határozatot az Európai Unió Hivatalos Lapjában ki kell hirdetni.

      Kelt Brüsszelben, 2005. december 21-én.

            a Tanács részéről

            az elnök

         B. BRADSHAW

      (1)  HL L 315., 2004.10.14., 52. o. A legutóbb a 2005/689/KKBP közös állásponttal (HL L 261., 2005.10.7., 29. o.) meghosszabbított közös álláspont.

      MELLÉKLET

            „MELLÉKLET
            AZ 1. CIKKBEN EMLÍTETT SZEMÉLYEK JEGYZÉKE

                        1.

                        Név: DJORDJEVIC Vlastimir
                        Születési idő: 1948
                        Születési hely: Vladicin Han, Szerbia és Montenegró
                        Állampolgárság: szerbiai és montenegrói

                        2.

                        Név: HADZIC Goran
                        Születési idő: 1958.9.7.
                        Születési hely: Vinkovci, Horvát Köztársaság
                        Állampolgárság: szerbiai és montenegrói

                        3.

                        Név: KARADZIC Radovan
                        Születési idő: 1945.6.19.
                        Születési hely: Petnjica, Savnik, Montenegró, Szerbia és Montenegró
                        Állampolgárság: boszniai és hercegovinai

                        4.

                        Név: LUKIC Milan
                        Születési idő: 1967.9.6.
                        Születési hely: Visegrad, Bosznia és Hercegovina
                        Állampolgárság: boszniai és hercegovinai
                        esetleg szerbiai és montenegrói

                        5.

                        Név: MLADIC Ratko
                        Születési idő: 1942.3.12.
                        Születési hely: Bozanovici, Kalinovik járás, Bosznia és Hercegovina
                        Állampolgárság: boszniai és hercegovinai
                        esetleg szerbiai és montenegrói

                        6.

                        Név: TOLIMIR Zdravko
                        Születési idő: 1948.11.27.
                        Születési hely:
                        Állampolgárság: boszniai és hercegovinai

                        7.

                        Név: ZELENOVIC Dragan
                        Születési idő: 1961.2.12.
                        Születési hely: Foca, Bosznia és Hercegovina
                        Állampolgárság: boszniai és hercegovinai

                        8.

                        Név: ZUPLJANIN Stojan
                        Születési idő: 1951.9.22.
                        Születési hely: Kotor Varos, Bosznia és Hercegovina
                        Állampolgárság: boszniai és hercegovinai”


title: Az Európai Központi Bank határozata ( 2009. december 14. ) a részt vevő tagállamok nemzeti központi bankjai monetáris jövedelmeinek a 2002. pénzügyi évtől történő felosztásáról szóló EKB/2001/16 határozat módosításáról (EKB/2009/27)

text:
               22.12.2009

               HU

               Az Európai Unió Hivatalos Lapja

               L 339/55

      AZ EURÓPAI KÖZPONTI BANK HATÁROZATA

   (2009. december 14.)
   a részt vevő tagállamok nemzeti központi bankjai monetáris jövedelmeinek a 2002. pénzügyi évtől történő felosztásáról szóló EKB/2001/16 határozat módosításáról
   (EKB/2009/27)
   (2009/998/EU)
   AZ EURÓPAI KÖZPONTI BANK KORMÁNYZÓTANÁCSA,
   tekintettel a Központi Bankok Európai Rendszere és az Európai Központi Bank Alapokmányára és különösen annak 32. cikkére,
   mivel:

               (1)

               A fedezettkötvény-vásárlási program végrehajtásáról szóló, 2009. július 2-i EKB/2009/16 határozat (1) rendelkezik a fedezettkötvény-vásárlási program létrehozásáról monetáris politikai célokra.

               (2)

               Az eurorendszer monetáris politikai eszközeiről és eljárásairól szóló, EKB/2000/7 iránymutatás módosításáról szóló, 2009. május 7-i EKB/2009/10 iránymutatás (2) lehetővé teszi az eurorendszer nyíltpiaci műveleteihez és jegybanki rendelkezésre állásához való hozzáférést azon hitelintézetek számára, amelyek közösségi jog szerinti sajátos intézményi jellegük miatt az illetékes hatóságok általi felügyelethez hasonló szintű ellenőrzés alatt állnak.

               (3)

               A tapasztalatok szerint szükséges meghatározni az eurorendszer szerződő feleinek az eurorendszer hitelműveleteivel összefüggésben bekövetkezett nemteljesítéseiből származó, fennálló követelések, valamint az egyéb kapcsolódó pénzügyi eszközök kezelésének módját.

               (4)

               A részt vevő tagállamok nemzeti központi bankjai monetáris jövedelmeinek a 2002. pénzügyi évtől történő felosztásáról szóló, 2001. december 6-i EKB/2001/16 határozat (3) módosításra szorul abból a célból, hogy tükrözze a monetáris jövedelem kiszámításában és felosztásában bekövetkezett fejleményeket,

         A KÖVETKEZŐKÉPPEN HATÁROZOTT:
   1. cikk
   Az EKB/2001/16 határozat a következőképpen módosul:

               1.

               A 1. cikk g) pontjának helyébe a következő szöveg lép:
               „g)   »hitelintézet«: a) a hitelintézetek tevékenységének megkezdéséről és folytatásáról szóló, 2006. június 14-i 2006/48/EK európai parlamenti és tanácsi irányelv (4) 2. cikke és 4. cikke (1) bekezdésének a) pontjának – a nemzeti jogba átültetett formájában – értelmében vett olyan hitelintézet, amely az illetékes hatóság felügyelete alatt áll; vagy b) az Európai Unió működéséről szóló szerződés 123. cikkének (2) bekezdése értelmében vett, más olyan hitelintézet, amely az illetékes hatóságok általi felügyelethez hasonló szintű ellenőrzés alatt áll.

               2.

               A 3. cikk (2) bekezdésének helyébe a következő szöveg lép:
               „(2)   2003-tól az egyes NKB-k monetáris jövedelemének összegét a könyvelésében rögzített, számításba bevonható eszközökből származó tényleges jövedelem mérése útján kell meghatározni. Ez alól kivétel az arany, ami nem tekinthető jövedelemtermelőnek, míg a monetáris politikai célokból tartott értékpapírok a referencia-kamatlábon tekinthetők jövedelemtermelőnek.”

               3.

               Az EKB/2001/16 határozat I. és II. melléklete e határozat mellékletének megfelelően módosul.

         2. cikk
   Záró rendelkezés
   Ez a határozat 2009. december 31-én lép hatályba.

      Kelt Frankfurt am Mainban, 2009. december 14-én.

            az EKB elnöke

         Jean-Claude TRICHET

      (1)  HL L 175., 2009.7.4., 18. o.

      (2)  HL L 123., 2009.5.19., 99. o.

      (3)  HL L 337., 2001.12.20., 55. o.

      (4)  HL L 177., 2006.6.30., 1. o.”

      MELLÉKLET

                  1.

                  Az EKB/2001/16 határozat I. mellékletének helyébe a következő szöveg lép:

                     „I. MELLÉKLET

                        A SZÁMÍTÁSBA BEVONHATÓ FORRÁSOK ÖSSZETÉTELE

                                 A.

                                 A számításba bevonható források – minden más tétel kizárásával – a következőket foglalják magukban:

                                             1.

                                             Forgalomban lévő bankjegyek
                                             E melléklet alkalmazásában a készpénzcsere évében az egyes eurorendszer-beli NKB-k vonatkozásában a »forgalomban lévő bankjegyek« fogalma:

                                                         a)

                                                         magában foglalja az NKB-k által kibocsátott és nemzeti valutaegységben denominált bankjegyeket; és

                                                         b)

                                                         csökken az előre kiadott eurobankjegyekhez kapcsolódó, még nem folyósított nem kamatozó kölcsönök értékével (a harmonizált mérleg (HPM) 6. eszközelemének része).

                                                   Az adott készpénzcsere évét követően az egyes NKB-k vonatkozásában a »forgalomban lévő bankjegyek« fogalma az euróban denominált bankjegyeket tartalmazza, minden más bankjegy kizárásával.
                                             Amennyiben a készpénzcsere dátumának napján a TARGET2 zárva tart, a számításba bevonható források részét képezi (a HPM 10.4. forrástétele szerinti levelezőbanki számlák részeként) az új eurorendszer-beli NKB azon kötelezettsége, amely az euro-készpénzcserére való egyes előkészületekről és az eurobankjegyek és -érmék elő- és továbbszállításáról szóló, 2006. július 14-i EKB/2006/9 iránymutatás (1) alapján előszállított és azt követően, a készpénzcsere dátumát megelőzően forgalomba került eurobankjegyekből származik mindaddig, amíg az nem válik a TARGET2 ügyletekből származó eurorendszer-beli kötelezettségek részévé.

                                             2.

                                             Az euroövezet hitelintézeteinek euróban denominált monetáris politikai műveletekkel kapcsolatos kötelezettségei, beleértve a következőket:

                                                         a)

                                                         folyószámlák, beleértve a Alapokmány 19.1. cikke szerinti kötelező tartalék követelményeit (a HPM 2.1. forrástétele);

                                                         b)

                                                         az eurorendszer betételhelyezési lehetősége alapján betétként elhelyezett összegek (a HPM 2.2. forrástétele);

                                                         c)

                                                         lekötött betétek (a HPM 2.3. forrástétele);

                                                         d)

                                                         a finomhangoló passzív oldali műveletekből eredő kötelezettségek (a HPM 2.4. forrástétele);

                                                         e)

                                                         a pótlólagos fedezetbekéréshez kapcsolódó betétek (a HPM 2.5. forrástétele).

                                             3.

                                             Nemteljesítő eurorendszer-beli szerződő felek betéti kötelezettségei, amelyeket visszaminősítettek a HPM 2.1. forrástételéből.

                                             4.

                                             Az NKB-k eurorendszeren belüli kötelezettségei, amelyek az EKB-nak kibocsátott saját váltókból erednek, amelyek az EKB/2000/7 iránymutatás I. mellékletének 3.3. fejezete alapján az EKB adósságlevelek kiadását fedezik (a HPM 10.2. forrástétele).

                                             5.

                                             A forgalomban lévő eurobankjegyekkel kapcsolatos, eurorendszeren belüli nettó kötelezettségek, beleértve azokat, amelyek e határozat 4. cikkének alkalmazásából erednek (a HPM 10.3. forrástételének része).

                                             6.

                                             A TARGET2 ügyletekből eredő, a referencia-kamatlábon kamatozó, eurorendszeren belüli nettó kötelezettségek (a HPM 10.4. forrástételének része).

                                 B.

                                 Az egyes NKB-k számításba bevonható forrásainak összegét a Központi Bankok Európai Rendszerében a számvitel és számviteli beszámoló jogi keretéről szóló, 2006. november 10-i EKB/2006/16 iránymutatásban (2) meghatározott harmonizált számviteli elvekkel és szabályokkal összhangban kell kiszámítani.

                  2.

                  Az EKB/2001/16 határozat II. mellékletének helyébe a következő szöveg lép:

                     „II. MELLÉKLET

                        SZÁMÍTÁSBA BEVONHATÓ ESZKÖZÖK

                                 A.

                                 A számításba bevonható eszközök – minden más tétel kizárásával – a következőket foglalják magukban:

                                             1.

                                             Az euroövezeti hitelintézeteknek az euróban denominált monetáris politikai műveletekkel kapcsolatban nyújtott kölcsönök (a HPM 5. eszköz tétele).

                                             2.

                                             Monetáris politikai célokból tartott értékpapírok (a HPM 7.1. eszköztétele).

                                             3.

                                             Eurorendszeren belüli, az Alapokmány 30. cikke szerint az EKB-nak átadott devizatartalékokat megtestesítő eszközöknek megfelelő követelések, az arany kivételével (a HPM 9.2. eszköztételének része).

                                             4.

                                             A forgalomban lévő eurobankjegyekre vonatkozó, eurorendszeren belüli nettó követelések, beleértve azokat is, amelyek e határozat 4. cikke alkalmazásából erednek (a HPM 9.4. eszköztételének része).

                                             5.

                                             A TARGET2 ügyletekből eredő, a referencia-kamatlábon kamatozó, eurorendszeren belüli nettó kötelezettségek (a HPM 9.5. eszköztételének része).

                                             6.

                                             Arany, beleértve az EKB-nak átadott aranyra vonatkozó olyan összegű követeléseket, amely lehetővé teszi az egyes NKB-k számára, hogy aranyukból elkülönítsenek az összes NKB által elkülönített arany teljes mennyiségében a jegyzett tőkében alkalmazandó részesedésüknek megfelelő részt (a HPM 1. eszköztétele és 9.2. eszköztételének része).
                                             E határozat alkalmazásában és legalább a 2007. pénzügyi év monetáris jövedelmének kiszámításáig az aranyat a 2002. december 31-i, unciánként euróban meghatározott aranyár alapján kell értékelni.

                                             7.

                                             Az EKB/2006/9 iránymutatás alapján előszállított és azt követően, a készpénzcsere dátumát megelőzően forgalomba került eurobankjegyekből származó követelések (a készpénzcsere dátumáig a HPM 4.1. eszköztétele részeként, és azt követően a HPM 9.5. eszköztétel szerinti levelezőbanki számlák részeként), azonban csak addig, amíg az ilyen követelés a TARGET2 ügyletekből származó eurorendszer-beli követelések részévé nem válik.

                                             8.

                                             Az eurorendszer hitelműveleteivel összefüggésben az eurorendszer-beli szerződő felek nemteljesítéséből származó, fennálló követelések, és/vagy pénzügyi eszközök vagy (harmadik felekkel szembeni) követelések, amelyeket az eurorendszer hitelműveleteivel összefüggésben a nemteljesítő eurorendszer-beli szerződő felek által nyújtott biztosíték végrehajtásával összefüggésben érvényesítettek vagy szereztek meg, amelyeket visszaminősítettek a HPM 5. eszköztételéből (a HPM 11.6. eszköztétele részeként).

                                 B.

                                 Az egyes NKB-k számításba bevonható eszközeinek értékét az EKB/2006/16 iránymutatásban meghatározott harmonizált számviteli elvekkel és szabályokkal összhangban kell kiszámítani.”

         (1)  HL L 207., 2006.7.28., 39. o.

         (2)  HL L 348., 2006.12.11., 1. o.”


title: A Tanács határozata (2017. január 23.) az Európai Alapítvány az Élet- és Munkakörülmények Javításáért igazgatótanácsa bolgár, olasz, litván, luxemburgi, máltai, osztrák és szlovák tagjainak és póttagjainak kinevezéséről

text:
               27.1.2017

               HU

               Az Európai Unió Hivatalos Lapja

               C 27/8

         A TANÁCS HATÁROZATA
   (2017. január 23.)
   az Európai Alapítvány az Élet- és Munkakörülmények Javításáért igazgatótanácsa bolgár, olasz, litván, luxemburgi, máltai, osztrák és szlovák tagjainak és póttagjainak kinevezéséről
   (2017/C 27/06)
   AZ EURÓPAI UNIÓ TANÁCSA,
   tekintettel az Európai Unió működéséről szóló szerződésre,
   tekintettel az Európai Alapítvány az Élet- és Munkakörülmények Javításáért létrehozásáról szóló, 1975. május 26-i 1365/75/EGK tanácsi rendeletre (1) és különösen annak 6. cikkére,
   tekintettel a tagállamok kormányai által, valamint a munkavállalói és munkáltatói szervezetek által a Tanácshoz benyújtott, a kinevezésre jelölt személyek nevét tartalmazó listákra,
   mivel:

               (1)

               A Tanács a 2016. november 28-i határozatával (2) kinevezte az Európai Alapítvány az Élet- és Munkakörülmények Javításáért igazgatótanácsának tagjait és póttagjait a 2016. december 1-től2019. november 30-ig terjedő időszakra.

               (2)

               Olaszország, Luxemburg és Málta kormánya további jelöléseket nyújtott be több betöltendő helyre.

               (3)

               Az ESZSZ munkavállalói szervezet és a BUSINESSEUROPE munkáltatói szervezet további jelöléseket nyújtott be több betöltendő helyre,

         ELFOGADTA EZT A HATÁROZATOT:
   1. cikk
   A Tanács az Európai Alapítvány az Élet- és Munkakörülmények Javításáért igazgatótanácsa bolgár, olasz, litván, luxemburgi, máltai, osztrák és szlovák tagjaivá és póttagjaivá következő személyeket nevezi ki a 2019. november 30-ig terjedő időszakra.
   I.   KORMÁNYKÉPVISELŐK

               Ország

               Tagok

               Póttagok

               Olaszország

               Carmen FERRAIOLO

               Luxemburg

               Nadine WELTER

               Gary TUNSCH

               Málta

               Karen THEUMA

               Mark GRECH

   II.   A MUNKAVÁLLALÓI SZERVEZETEK KÉPVISELŐI

               Ország

               Tagok

               Póttagok

               Málta

               Josef BUGEJA

               Colin GALEA

   III.   A MUNKÁLTATÓI SZERVEZETEK KÉPVISELŐI

               Ország

               Tagok

               Póttagok

               Bulgária

               Theodor DECHEV

               Litvánia

               Danukas ARLAUSKAS

               Rūta DIDIKĖ

               Luxemburg

               Patricia HEMMEN

               Magalie LYSIAK

               Málta

               Joe FARRUGIA

               Joan HABER

               Ausztria

               Katharina LINDNER

               Szlovákia

               Radovan MAXIN

               Martin HOŠTÁK

         2. cikk
   A még ki nem jelölt tagokat és póttagokat a Tanács egy későbbi időpontban nevezi ki.
   3. cikk
   Ez a határozat az elfogadásának napján lép hatályba.

      Kelt Brüsszelben, 2017. január 23-án.

            a Tanács részéről

            az elnök

         R. GALDES

      (1)  HL L 139., 1975.5.30., 1. o.

      (2)  A Tanács határozata (2016. november 28.) az Európai Alapítvány az Élet- és Munkakörülmények Javításáért igazgatótanácsa tagjainak és póttagjainak kinevezéséről (HL C 447., 2016.12.1., 2. o.).


title: A Tanács 2006/560/IB határozata ( 2006. július 24. ) a tagállamok bűnüldöző szervei által külföldre kiküldött összekötő tisztviselők közös alkalmazásáról szóló 2003/170/IB határozat módosításáról

text:
               10.8.2006

               HU

               Az Európai Unió Hivatalos Lapja

               L 219/31

      A TANÁCS 2006/560/IB HATÁROZATA

   (2006. július 24.)
   a tagállamok bűnüldöző szervei által külföldre kiküldött összekötő tisztviselők közös alkalmazásáról szóló 2003/170/IB határozat módosításáról
   AZ EURÓPAI UNIÓ TANÁCSA,
   tekintettel az Európai Unióról szóló szerződésre és különösen annak 30. cikke (1) bekezdésének a), b) és c) pontjára, 30. cikke (2) bekezdésének c) pontjára és 34. cikke (2) bekezdésének c) pontjára,
   tekintettel Nagy-Britannia és Észak-Írország Egyesült Királyságának kezdeményezésére (1),
   tekintettel az Európai Parlament véleményére (2),
   mivel:

               (1)

               A tagállamok bűnüldöző szervei által külföldre kiküldött összekötő tisztviselők közös alkalmazásáról szóló, 2003. február 27-i 2003/170/IB tanácsi határozat (3) végrehajtásának értékelését követően a határozat egyes rendelkezéseit módosítani kell az információknak az Europol-egyezménnyel (4) összhangban történő továbbítása céljából, a külföldre kiküldött Europol összekötő tisztviselők tagállamok általi alkalmazásával kapcsolatos jelenlegi gyakorlat figyelembevétele érdekében.

               (2)

               E módosító határozat megfelelő lehetőséget nyújt az összekötő tisztek üléseiről szóló rendelkezés módosítására, azt a jelenlegi gyakorlattal összhangba hozva, amely értelmében egy gyakran „vezető nemzet”-ként említett tagállam feladata egy adott országban vagy régióban az uniós együttműködés koordinációja, amely magában foglalja az összekötő tisztek üléseinek összehívását is,

         A KÖVETKEZŐKÉPPEN HATÁROZOTT:
   1. cikk
   A 2003/170/IB határozat a következőképpen módosul:

               1.

               az 1. cikk (1) bekezdése a következő albekezdéssel egészül ki:
               „E határozatban az »Europol összekötő tisztviselő« az Europol olyan alkalmazottja, akit az Europol egy vagy több harmadik országba vagy nemzetközi szervezethez küldött ki külföldre ezen országok hatóságai vagy e nemzetközi szervezetek és az Europol közötti együttműködés megerősítése céljából, a tagállamoknak, elsősorban a tagállamok bűnüldöző szervei által külföldre kiküldött összekötő tisztviselőknek, a nemzetközi bűnözés súlyos formái elleni küzdelem területén – különösen a közöttük zajló információcsere révén – megvalósuló támogatása érdekében.”;

               2.

               az 1. cikk (2) bekezdése a következő albekezdéssel egészül ki:
               „E határozat nem sérti az Europolnak és összekötő tisztviselőinek az Europol-egyezmény keretében, az annak végrehajtása érdekében hozott rendelkezésekben, valamint az Europol és harmadik országok vagy nemzetközi szervezetek között kötött együttműködési megállapodásokban meghatározott feladatait.”;

               3.

               a 3. cikk (2) bekezdése helyébe a következő szöveg lép:
               „(2)   A Főtitkárság a tagállamoknak, a Bizottságnak és az Europolnak megküldendő éves összefoglalót állít össze a tagállamok összekötő tisztviselőinek kiküldéséről, beleértve azok feladatait, valamint bármely, a tagállamok közötti, az összekötő tisztviselőkkel kapcsolatos együttműködési megállapodást. Ez az összefoglaló felsorolja azon tagállamokat, amelyek a tanácsi struktúrák koordinációjában a többi tagállam hozzájárulásával feladatul kapták a 4. cikk (1) bekezdésében említett uniós együttműködés összehangolását egy adott országban vagy régióban. Az összefoglaló a harmadik országokba vagy nemzetközi szervezetekhez kiküldött összekötő tisztviselők adatait is tartalmazza.”;

               4.

               a 4. cikk (1) bekezdése a következő mondattal egészül ki:
               „Ilyen ülések – a Tanács elnökségét betöltő tagállammal folytatott konzultációt követően – bármely más tagállam kezdeményezésére, de különösen azon tagállamok kezdeményezésére is tarthatók, amelyek feladata egy adott országban vagy régióban az uniós együttműködés összehangolása.”;

               5.

               a 8. cikk (2) bekezdése a következő mondattal egészül ki:
               „A tagállamoknak biztosítaniuk kell, hogy a 2. cikk (2) bekezdésének megfelelően nyújtott információkat az Europol-egyezménnyel összhangban eljuttatják az Europolnak is.”;

               6.

               a 8. cikk a következő bekezdésekkel egészül ki:
               „(3)   A tagállamok, a nemzeti jogukkal és az Europol-egyezménnyel összhangban, a megfelelő információk cseréje érdekében harmadik országokba vagy nemzetközi szervezetekhez kiküldött Europol összekötő tisztek alkalmazására irányuló megkereséssel fordulhatnak az Europolhoz, az Europol és az érintett harmadik ország vagy szervezet közötti együttműködési megállapodásoknak megfelelően. A megkereséseket az Europol-egyezménnyel összhangban a tagállamok nemzeti egységein keresztül az Europolnak kell címezni.
               (4)   Az Europol biztosítja, hogy harmadik országokba vagy nemzetközi szervezetekhez kiküldött összekötő tisztviselői tájékoztatják őt a tagállamokat érintő, bűncselekményekkel kapcsolatos súlyos fenyegetésekről azon bűncselekményekre vonatkozóan, amelyek az Europol-egyezmény szerint az Europol hatáskörébe tartoznak. Az ilyen információkat az Europol-egyezménnyel összhangban a nemzeti egységeken keresztül kell továbbítani az érintett tagállamok hatáskörrel rendelkező hatóságainak.”.

         2. cikk
   Ezt a határozatot alkalmazni kell Gibraltárra.
   3. cikk
   Ez a határozat az Európai Unió Hivatalos Lapjában való kihirdetését követő tizenötödik napon lép hatályba.

      Kelt Brüsszelben, 2006. július 24-én.

            A Tanács részéről

            az elnök

         K. RAJAMÄKI

      (1)  HL C 188., 2005.8.2., 19. o.

      (2)  2006. március 17-i vélemény (a Hivatalos Lapban még nem tették közzé).

      (3)  HL L 67., 2003.3.12., 27. o.

      (4)  HL C 316., 1995.11.27., 2. o.


title: A Tanács határozata ( 2009. május 25. ) a migráns munkavállalók szociális biztonságával foglalkozó tanácsadó bizottság máltai tagjainak és egy póttagjának kinevezéséről

text:
               3.6.2009

               HU

               Az Európai Unió Hivatalos Lapja

               C 123/8

      A TANÁCS HATÁROZATA

   (2009. május 25.)
   a migráns munkavállalók szociális biztonságával foglalkozó tanácsadó bizottság máltai tagjainak és egy póttagjának kinevezéséről
   2009/C 123/03
   AZ EURÓPAI UNIÓ TANÁCSA,
   tekintettel a szociális biztonsági rendszereknek a Közösségen belül mozgó munkavállalókra és családtagjaikra történő alkalmazásáról szóló, 1971. június 14-i 1408/71/EGK tanácsi rendeletre (1), és különösen annak 82. cikkére,
   tekintettel a tagállamok kormányai által a Tanácsnak benyújtott, a jelöltek nevét tartalmazó jegyzékre,
   mivel:

               (1)

               A Tanács 2009. március 30-i határozatával kinevezte a migráns munkavállalók szociális biztonságával foglalkozó tanácsadó bizottság tagjait és póttagjait a (2). 2009 március 30-tól2010. március 29-ig terjedő időszakra, többek közt a máltai tagok és póttagok kivételével;

               (2)

               a máltai kormány benyújtotta a betöltendő helyekre vonatkozó jelölését,

         A KÖVETKEZŐKÉPPEN HATÁROZOTT:
   Egyetlen cikk
   A Tanács a 2011. március 29-i tartó időszakra a migráns munkavállalók szociális biztonságával foglalkozó tanácsadó bizottság tagjainak és póttagjának a következő személyeket nevezi ki:

      KORMÁNYKÉPVISELŐK

               Ország

               Tagok

               Póttagok

               Málta

               Malcolm SCICLUNA
               Mark MUSU’

               Frank MICALLEF

      A MUNKÁLTATÓI SZERVEZETEK KÉPVISELŐI

               Ország

               Tagok

               Póttagok

               Málta

               Tonio FARRUGIA
               Victor PISANI

      Kelt Brüsszelben, 2009. május 25-én.

            a Tanács részéről

            az elnök

         J. ŠEBESTA

      (1)  HL L 149., 1971.7.5., 2. o.

      (2)  HL C 83., 2009.4.7., 19. o.


title: A Bizottság határozata ( 2013. augusztus 19. ) a „Consorzio Servizi Legno-Sughero” konzorciumnak (Olaszország, adószám: 97331520151, héaszám: 04882880962) a fát és fatermékeket piaci forgalomba bocsátó piaci szereplők kötelezettségeinek meghatározásáról szóló 995/2010/EU európai parlamenti és tanácsi rendelet alapján ellenőrző szervezetként történő elismeréséről

text:
               8.4.2014

               HU

               Az Európai Unió Hivatalos Lapja

               C 103/5

         A BIZOTTSÁG HATÁROZATA
   (2013. augusztus 19.)
   a „Consorzio Servizi Legno-Sughero” konzorciumnak (Olaszország, adószám: 97331520151, héaszám: 04882880962) a fát és fatermékeket piaci forgalomba bocsátó piaci szereplők kötelezettségeinek meghatározásáról szóló 995/2010/EU európai parlamenti és tanácsi rendelet alapján ellenőrző szervezetként történő elismeréséről
   (2014/C 103/04)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a fát és fatermékeket piaci forgalomba bocsátó piaci szereplők kötelezettségeinek meghatározásáról szóló, 2010. október 20-i 995/2010/EU európai parlamenti és tanácsi rendeletre (1) és különösen annak 8. cikke (3) bekezdésére,
   mivel:

               (1)

               Az Európai Bizottság 2012. december 5-én elismerés iránti kérelmet kapott a „Consorzio Servizi Legno-Sughero” konzorciumtól (Olaszország, adószám: 97331520151, héaszám: 04882880962), amelyben az kijelenti, hogy ellenőrző szervezetként kíván működni Olaszországban.

               (2)

               Az Európai Bizottság 2012. december 5-én visszaigazolta a kérelem átvételét.

               (3)

               A fát és fatermékeket piaci forgalomba bocsátó piaci szereplők kötelezettségeinek meghatározásáról szóló 995/2010/EU európai parlamenti és tanácsi rendeletben foglalt ellenőrző szervezetek elismerésére és az elismerés visszavonására vonatkozó eljárási szabályokról szóló, 2012. február 23-i 363/2012/EU felhatalmazáson alapuló bizottsági rendelet (2) 2. cikke (5) bekezdésének megfelelően az Európai Bizottság a kérelmet 2013. január 25-én konzultáció céljából továbbította az érintett tagállamnak. Észrevétel nem érkezett.

               (4)

               A kifejezetten az ellenőrző szervezetek kérelmeinek elbírálására létrehozott bizottsági irányítócsoport 2013. március 14-én tartott értekezletet Brüsszelben, amelyen a kérelmező személyesen mutatta be kérelmét.

               (5)

               A 363/2012/EU rendelet 3. cikke alapján 2013. április 5-én a kérelmezőtől e-mailben kiegészítő információkat kértek.

               (6)

               A kérelmező 2013. május 3-án megküldte a kért kiegészítő információkat és kérelmét ennek megfelelően módosította.

               (7)

               A kérelmező által benyújtott összes dokumentum alapján az irányítócsoport 2013. június 20-án arra a következtetésre jutott, hogy a kérelem megfelel a 995/2010/EU rendelet 8. cikkének (2) bekezdésében megállapított kritériumoknak, és ezért a kérelmezőt a Bizottság ellenőrző szervezetként ismerheti el.

               (8)

               A benyújtott igazoló dokumentumok alapján az Európai Bizottság megvizsgálta, hogy a kérelmező megfelel-e a 995/2010/EU rendelet 8. cikkének (2) bekezdésében megállapított követelményeknek, és úgy ítéli meg, hogy a „Consorzio Servizi Legno-Sughero” (Olaszország, adószám: 97331520151, héaszám: 04882880962) megfelel a 995/2010/EU rendelet 8. cikke (2) bekezdésében előírt követelményeknek,

         A KÖVETKEZŐKÉPPEN HATÁROZOTT:
   1. cikk
   A „Consorzio Servizi Legno-Sughero” konzorciumot (Olaszország, adószám: 97331520151, héaszám: 04882880962) a Bizottság a 995/2010/EU rendelet 8. cikkének (3) bekezdésével összhangban ellenőrző szervezetként elismeri.
   2. cikk
   A Környezetvédelmi Főigazgatóság főigazgatója felelős annak biztosításáért, hogy a kérelmező és az összes tagállam illetékes hatóságai értesítést kapjanak erről a határozatról, és hogy a határozatot haladéktalanul közzétegyék a Bizottság weboldalán.

      Kelt Brüsszelben, 2013. augusztus19-én.

            a Bizottság részéről

         JanezPOTOČNIK

            a Bizottság tagja

      (1)  HL L 295., 2010.11.12., 23. o.

      (2)  HL L 115., 2012.4.27., 12. o.


title: 2011/715/: A Tanács határozata ( 2011. október 27. ) a DNS-adatok tekintetében az automatizált adatcsere Lettországgal való megindításáról

text:
               1.11.2011

               HU

               Az Európai Unió Hivatalos Lapja

               L 285/24

         A TANÁCS HATÁROZATA
   (2011. október 27.)
   a DNS-adatok tekintetében az automatizált adatcsere Lettországgal való megindításáról
   (2011/715/EU)
   AZ EURÓPAI UNIÓ TANÁCSA,
   tekintettel a különösen a terrorizmus és a határokon átnyúló bűnözés elleni küzdelemre irányuló, határokon átnyúló együttműködés megerősítéséről szóló, 2008. június 23-i 2008/615/IB tanácsi határozatra (1) és különösen annak 2. cikke (3) bekezdésére és 25. cikkére,
   tekintettel a 2008/615/IB határozat végrehajtásáról szóló, 2008. június 23-i 2008/616/IB tanácsi határozatra (2) és különösen annak 20. cikkére és mellékletének 4. fejezetére,
   mivel:

               (1)

               Az Európai Unióról szóló szerződéshez, az Európai Unió működéséről szóló szerződéshez és az Európai Atomenergia-közösséget létrehozó szerződéshez csatolt, átmeneti rendelkezéseket tartalmazó jegyzőkönyv alapján az uniós intézmények, szervek, hivatalok és ügynökségek által a Lisszaboni Szerződés hatálybalépése előtt elfogadott jogi aktusok joghatása mindaddig fennmarad, amíg azokat a Szerződések alapján hatályon kívül nem helyezik, nem érvénytelenítik, vagy nem módosítják.

               (2)

               Ennek megfelelően a 2008/615/IB határozat 25. cikke alkalmazandó, és a Tanácsnak egyhangúlag kell határoznia arról, hogy a tagállamok végrehajtották-e az említett határozat 6. fejezetének rendelkezéseit.

               (3)

               A 2008/616/IB határozat 20. cikke úgy rendelkezik, hogy a Tanács a 2008/615/IB határozat 25. cikkének (2) bekezdésében említettek szerinti határozatokat egy kérdőíven alapuló értékelő jelentés alapján hozza meg. A 2008/615/IB határozat 2. fejezetének megfelelően végzett automatizált adatcsere tekintetében az értékelő jelentés ezenkívül értékelő látogatáson és kísérleti adatcserén alapul.

               (4)

               Lettország a 2008/615/IB határozat 36. cikkének (2) bekezdésével összhangban tájékoztatta a Tanács Főtitkárságát a határozat 2–6. cikkének hatálya alá tartozó nemzeti DNS-elemzési állományokról, valamint az automatizált keresésnek a határozat 3. cikkének (1) bekezdésében említett feltételeiről.

               (5)

               A 2008/616/IB tanácsi határozat melléklete 4. fejezetének 1.1. pontja szerint a megfelelő tanácsi munkacsoportok által összeállított kérdőív valamennyi automatizált adatcserére vonatkozik, és amint egy tagállam úgy véli, hogy az adott adatkategória tekintetében teljesíti az adatcsere előfeltételeit, ki kell töltenie a kérdőívet.

               (6)

               Lettország kitöltötte az adatvédelemre vonatkozó kérdőívet és a DNS-adatok cseréjére vonatkozó kérdőívet.

               (7)

               Lettország Németország részvételével sikeres kísérleti adatcserét hajtott végre.

               (8)

               Lettországban értékelő látogatásra is sor került, és erről a német értékelő csoport jelentést készített, amelyet elküldött az érintett tanácsi munkacsoportnak.

               (9)

               A kérdőív, az értékelő látogatás és a DNS-adatok tekintetében a kísérleti adatcsere eredményeit összegző, átfogó értékelő jelentést benyújtották a Tanácsnak,

         ELFOGADTA EZT A HATÁROZATOT:
   1. cikk
   A DNS-adatok automatizált keresése és összehasonlítása tekintetében Lettország maradéktalanul végrehajtotta a 2008/615/IB határozat 6. fejezetében foglalt, az adatvédelemre vonatkozó általános rendelkezéseket, és e határozat hatálybalépésének napjától jogosult a személyes adatoknak az említett határozat 3. és 4. cikke szerinti átvételére és átadására.
   2. cikk
   Ez a határozat az elfogadásának napján lép hatályba.

      Kelt Luxembourgban, 2011. október 27-én.

            a Tanács részéről

            az elnök

         J. MILLER

      (1)  HL L 210., 2008.8.6., 1. o.

      (2)  HL L 210., 2008.8.6., 12. o.


title: 2013/118/EU: A Tanács határozata ( 2013. március 5. ) a Régiók Bizottsága egy finn póttagjának kinevezéséről

text:
               7.3.2013

               HU

               Az Európai Unió Hivatalos Lapja

               L 64/7

         A TANÁCS HATÁROZATA
   (2013. március 5.)
   a Régiók Bizottsága egy finn póttagjának kinevezéséről
   (2013/118/EU)
   AZ EURÓPAI UNIÓ TANÁCSA,
   tekintettel az Európai Unió működéséről szóló szerződésre és különösen annak 305. cikkére,
   tekintettel a finn kormány javaslatára,
   mivel:

               (1)

               A Tanács 2009. december 22-én, illetve 2010. január 18-án elfogadta a Régiók Bizottsága tagjainak és póttagjainak a 2010. január 26-tól2015. január 25-ig tartó időszakra történő kinevezéséről szóló 2009/1014/EU (1), illetve 2010/29/EU határozatot (2).

               (2)

               Katja SORRI hivatali idejének lejártát követően a Régiók Bizottsága egy póttagjának helye megüresedett,

         ELFOGADTA EZT A HATÁROZATOT:
   1. cikk
   A Tanács a hivatali idő hátralévő részére, azaz 2015. január 25-ig, a Régiók Bizottsága póttagjává nevezi ki a következő személyt:

               —

               Katri KULMUNI, Tornion kaupunginvaltuuston jäsen.

         2. cikk
   Ez a határozat az elfogadásának napján lép hatályba.

      Kelt Brüsszelben, 2013. március 5-én.

            a Tanács részéről

            az elnök

         M. NOONAN

      (1)  HL L 348., 2009.12.29., 22. o.

      (2)  HL L 12., 2010.1.19., 11. o.


title: A Tanács határozata ( 2013. július 15. ) az Európai Unió 2013-as pénzügyi évre vonatkozó 5. sz. költségvetésmódosítás-tervezetéről szóló tanácsi álláspont elfogadásáról

text:
               18.7.2013

               HU

               Az Európai Unió Hivatalos Lapja

               C 204/14

         A TANÁCS HATÁROZATA
   (2013. július 15.)
   az Európai Unió 2013-as pénzügyi évre vonatkozó 5. sz. költségvetésmódosítás-tervezetéről szóló tanácsi álláspont elfogadásáról
   2013/C 204/08
   AZ EURÓPAI UNIÓ TANÁCSA,
   tekintettel az Európai Unió működéséről szóló szerződésre és különösen annak az Európai Atomenergia-közösséget létrehozó szerződéssel és különösen annak 106a. cikkével együtt értelmezett 314. cikkére,
   tekintettel az Unió általános költségvetésére alkalmazandó pénzügyi szabályokról és az 1605/2002/EK, Euratom tanácsi rendelet hatályon kívül helyezéséről szóló, 2012. október 25-i 966/2012/EU, Euratom európai parlamenti és tanácsi rendeletre (1) és különösen annak 41. cikkére,
   mivel:

               —

               2012. december 12-én sor került az Unió 2013-as pénzügyi évre vonatkozó költségvetésének végleges elfogadására (2).

               —

               A Bizottság 2013. május 2-án benyújtotta a 2013-as pénzügyi év általános költségvetésére vonatkozó 5. sz. költségvetésmódosítás-tervezetre irányuló javaslatát,

         A KÖVETKEZŐKÉPPEN HATÁROZOTT:
   Egyetlen cikk
   A Tanács 2013. július 15-én elfogadta az Európai Unió 2013-as pénzügyi évre vonatkozó 5. sz. költségvetésmódosítás-tervezetéről szóló tanácsi álláspontot.
   A Tanács honlapján a teljes szöveg megtekinthető vagy onnan letölthető: http://www.consilium.europa.eu/

      Kelt Brüsszelben, 2013. július 15-én.

            a Tanács részéről

            az elnök

         V. JUKNA

      (1)  HL L 298., 2012.10.26., 1. o.

      (2)  HL L 66., 2013.3.8., 1. o., helyesbítés: HL L 134., 2013.5.18., 21. o.


title: A Bizottság elnökével közös megegyezéssel hozott (EU, Euratom) 2016/1706 tanácsi határozat (2016. szeptember 19.) az Európai Bizottság egy tagjának kinevezéséről

text:
               23.9.2016

               HU

               Az Európai Unió Hivatalos Lapja

               L 257/12

         A Bizottság elnökével közös megegyezéssel hozott
   (EU, Euratom) 2016/1706 TANÁCSI HATÁROZAT
   (2016. szeptember 19.)
   az Európai Bizottság egy tagjának kinevezéséről
   AZ EURÓPAI UNIÓ TANÁCSA,
   tekintettel az Európai Unió működéséről szóló szerződésre és különösen annak 246. cikke második bekezdésére,
   tekintettel az Európai Atomenergia-közösséget létrehozó szerződésre és különösen annak 106a. cikkére,
   tekintettel az Európai Parlament véleményére (1),
   mivel:

               (1)

               2014. október 23-án az Európai Tanács elfogadta az Európai Bizottságnak a 2019. október 31-ig terjedő időszakra történő kinevezéséről szóló 2014/749/EU határozatot (2).

               (2)

               2016. június 25-én kelt levelében Jean-Claude JUNCKER, a Bizottság elnöke tájékoztatta a Tanácsot arról, hogy Jonathan HILL 2016. július 15-én éjféltől kezdődő hatállyal lemondott a Bizottság tagjaként betöltött posztjáról.

               (3)

               Összhangban az Európai Unió működéséről szóló szerződés 246. cikkének második bekezdésével, a lemondó tag helyébe hivatali idejének fennmaradó részére a Tanácsnak a távozó taggal azonos állampolgárságú új bizottsági tagot kell kineveznie.

               (4)

               Ezért új bizottsági tagot kell kinevezni,

         ELFOGADTA EZT A HATÁROZATOT:
   1. cikk
   A Tanács Jean-Claude JUNCKER-rel, a Bizottság elnökével közös megegyezéssel Julian KING-et nevezi ki a Bizottság tagjává a 2019. október 31-ig tartó hivatali idő hátralevő részére.
   2. cikk
   Ez a határozat az elfogadásának napján lép hatályba.

      Kelt Brüsszelben, 2016. szeptember 19-én.

            a Tanács részéről

            az elnök

         M. LAJČÁK

      (1)  2016. szeptember 15-i vélemény (a Hivatalos Lapban még nem tették közzé).

      (2)  HL L 311., 2014.10.31., 36. o.


title: 2005/139/EK: A Tanács határozata (2005. február 17.) az AKCS–EK partnerségi megállapodás 96. cikke szerint a Zimbabwéval folytatott konzultációt lezáró 2002/148/EK határozat intézkedései alkalmazási időszakának kiterjesztéséről

text:
               19.2.2005

               HU

               Az Európai Unió Hivatalos Lapja

               L 48/28

      A TANÁCS HATÁROZATA

   (2005. február 17.)
   az AKCS–EK partnerségi megállapodás 96. cikke szerint a Zimbabwéval folytatott konzultációt lezáró 2002/148/EK határozat intézkedései alkalmazási időszakának kiterjesztéséről
   (2005/139/EK)
   AZ EURÓPAI UNIÓ TANÁCSA,
   tekintettel az Európai Közösséget létrehozó szerződésre és különösen annak 300. cikke (2) bekezdésének második albekezdésére,
   tekintettel a 2000. június 23-án Cotonou-ban aláírt AKCS–EK partnerségi megállapodás (1) (a továbbiakban: megállapodás) végrehajtása érdekében a meghozandó intézkedésekről és a követendő eljárásokról szóló belső megállapodásra és különösen annak 3. cikkére,
   tekintettel a Bizottság javaslatára,
   mivel:

               (1)

               Az AKCS–EK partnerségi megállapodás 96. cikke (2) bekezdésének c) pontja szerinti, Zimbabwéval folytatott konzultációkat a 2002/148/EK határozattal (2) lezárták, és az említett határozat mellékletében meghatározott megfelelő intézkedéseket meghozták.

               (2)

               Az említett intézkedések alkalmazását a 2003/112/EK határozat (3) 1. cikke 2004. február 20-ig, majd a 2004/157/EK határozat (4) 1. cikke 2005. február 20-ig meghosszabbította.

               (3)

               Az AKCS–EK partnerségi megállapodás 9. cikkében hivatkozott alapvető elemeket a zimbabwei kormány továbbra is megsérti, és az ország jelenlegi helyzetében nem biztosított az emberi jogok, a demokratikus alapelvek és a jogállamiság tiszteletben tartása.

               (4)

               Ezért a 2002/148/EK határozat 2. cikkében említett intézkedések alkalmazási időszakát ki kell terjeszteni,

         A KÖVETKEZŐKÉPPEN HATÁROZOTT:
   1. cikk
   A 2002/148/EK határozat 2. cikkében említett intézkedések alkalmazási időszakát 2006. február 20-ig meg kell hosszabbítani. Az intézkedéseket a 2005 márciusára tervezett zimbabwei törvényhozási választásokat követő helyzet mélyreható elemzése alapján felül kell vizsgálni.
   A határozathoz csatolt levél címzettje Zimbabwe elnöke.
   2. cikk
   Ez a határozat az Európai Unió Hivatalos Lapjában való kihirdetésének napján lép hatályba.

      Kelt Brüsszelben, 2005. február 17-én.

            a Tanács részéről

            az elnök

         J.-C. JUNCKER

      (1)  HL L 317., 2004.12.15., 376. o.

      (2)  HL L 50., 2002.2.21., 64. o.

      (3)  HL L 46., 2003.2.20., 25. o.

      (4)  HL L 50., 2004.2.20., 60. o.

      MELLÉKLET
      Brüsszel, …
      LEVÉL ZIMBABWE ELNÖKÉNEK
      Az Európai Unió rendkívüli fontosságot tulajdonít az AKCS–EK partnerségi megállapodás 9. cikkében foglalt rendelkezéseknek. Az emberi jogok, a demokratikus intézmények és a jogállamiság tiszteletben tartása a partnerségi megállapodás alapvető elemét képezik, és mint ilyen, kapcsolatunk alapját jelentik.
      Az Európai Bizottság 2002. február 19-én kelt levelében tájékoztatta Önt az AKCS–EK partnerségi megállapodás 96. cikke alapján folytatott konzultációk lezárásáról, és a megállapodás 96. cikke (2) bekezdése c) pontja értelmében bizonyos „megfelelő intézkedések” meghozataláról szóló határozatáról.
      2003. február 19-i és 2004. február 19-i keltezésű levelekkel az Európai Unió tájékoztatta Önt határozatáról, amely szerint a „megfelelő intézkedések” alkalmazását nem vonja vissza és azok alkalmazását 2004. február 20-ig, illetve 2005. február 20-ig meghosszabbítja.
      Ma, tizenkét hónap elteltével, az Európai Unió úgy ítéli meg, hogy a demokratikus alapelveket még mindig nem védelmezik Zimbabwéban, és az Ön kormánya a 2002. február 18-i tanácsi határozat által megjelölt öt területen (politikailag motivált erőszak megszüntetése; szabad és tisztességes választások; a tömegtájékoztatási eszközök szabadsága; a bírói testületek függetlensége; a tulajdon törvénytelen lefoglalásának megszüntetése) nem tud számottevő előrehaladást felmutatni.
      A fentiek fényében az Európai Unió úgy ítéli meg, hogy a megfelelő intézkedéseket nem lehet visszavonni, és azok alkalmazását 2006. február 20-ig meg kell hosszabbítani. Ezeket az intézkedéseket a 2005 márciusára tervezett zimbabwei törvényhozási választásokat követő helyzet mélyreható elemzése alapján felül kell vizsgálni.
      Az Európai Unió hangsúlyozni kívánja, hogy a szabad és tisztességes törvényhozási választások megtartását elsődleges jelentőségűnek tartja, és ennek megvalósulása érdekében reméli, hogy Ön és az Ön kormánya mindent megtesz a szabad és tisztességes választások megtartására alkalmas politikai és választási környezet fenntartása érdekében. Ez lehetőséget teremthet arra, hogy az AKCS–EK partnerségi megállapodás alapján párbeszéd induljon, ami a 9. EFA nemzeti indikatív program aláírása felfüggesztésének megszüntetéséhez, és ezáltal az együttműködési eszközök teljes tárának visszaállításához vezethet a közeljövőben.
      Kérjük, elnök úr, fogadja megkülönböztetett nagyrabecsülésünk kifejezését.

               a Bizottság részéről

               a Tanács részéről


title: A Tanács 2014/438/KKBP határozata ( 2014. július 8. ) az Európai Unió dél-kaukázusi és a grúziai válság ügyével megbízott különleges képviselője megbízatásának módosításáról és meghosszabbításáról

text:
               9.7.2014

               HU

               Az Európai Unió Hivatalos Lapja

               L 200/11

         A TANÁCS 2014/438/KKBP HATÁROZATA
   (2014. július 8.)
   az Európai Unió dél-kaukázusi és a grúziai válság ügyével megbízott különleges képviselője megbízatásának módosításáról és meghosszabbításáról
   AZ EURÓPAI UNIÓ TANÁCSA,
   tekintettel az Európai Unióról szóló szerződésre és különösen annak 31. cikke (2) bekezdésére és 33. cikkére,
   tekintettel az Unió külügyi és biztonságpolitikai főképviselőjének javaslatára,
   mivel:

               (1)

               A Tanács 2011. augusztus 25-én elfogadta a 2011/518/KKBP határozatot (1), amellyel Philippe Lefort-t nevezte ki az Európai Unió dél-kaukázusi és a grúziai válság ügyével megbízott különleges képviselőjévé (EUKK).

               (2)

               A Tanács 2013. július 2-án elfogadta a 2013/353/KKBP határozatot (2),amellyel 2014. június 30-ig meghosszabbította az EUKK megbízatását.

               (3)

               A Tanács 2014. január 20-án elfogadta a 2014/22/KKBP határozatot (3), amely rendelkezett az EUKK számára a 2014. január 1-től2014. június 30-ig terjedő időszakra vonatkozó pénzügyi referenciaösszegről (1 040 000 EUR).

               (4)

               Philippe LEFORT 2014. január 31-i lemondását követően Herbert SALBER-t kell kinevezni az Európai Unió dél-kaukázusi és a grúziai válság ügyével megbízott új különleges képviselőjévé a 2015. február 28-ig tartó időszakra.

               (5)

               Az EUKK megbízatását olyan helyzetben látja el, amely rosszabbodhat, és amely akadályozhatja az Unió külső tevékenységének tekintetében a Szerződés 21. cikkében meghatározott célkitűzések megvalósítását,

         ELFOGADTA EZT A HATÁROZATOT:
   1. cikk
   A 2013/353/KKBP határozat a következőképpen módosul:

               1.

               Az 1. cikk a következő bekezdéssel egészül ki:
               „A Tanács a 2015. február 28-ig terjedő időszakra Herbert SALBER-t nevezi ki az Európai Unió dél-kaukázusi és a grúziai válság ügyével megbízott különleges képviselőjévé (EUKK). A Tanács a főképviselő javaslatára dönthet az EUKK megbízatásának idő előtti megszüntetéséről.”

               2.

               Az 5. cikk (1) bekezdése helyébe a következő szöveg lép:
               „(1)   Az EUKK megbízatásával kapcsolatos kiadások fedezésére szánt pénzügyi referenciaösszeg a 2013. július 1-jétől2013. december 31-ig terjedő időszakra 1 050 000 EUR.
               Az EUKK megbízatásával kapcsolatos kiadások fedezésére szánt pénzügyi referenciaösszeg a 2014. január 1-jétől2014. június 30-ig terjedő időszakra 1 050 000 EUR.
               Az EUKK megbízatásával kapcsolatos kiadások fedezésére szánt pénzügyi referenciaösszeg a 2014. július 1-jétől2015. február 28-ig terjedő időszakra 1 380 000 EUR.”

               3.

               A 14. cikk (1) bekezdése helyébe a következő szöveg lép:
               „(1)   E határozat végrehajtását, valamint annak az Unió régióbeli egyéb hozzájárulásaival való összhangját rendszeresen felül kell vizsgálni. Az EUKK 2014. november végéig átfogó jelentést nyújt be a Tanácsnak, a főképviselőnek és a Bizottságnak a megbízatás végrehajtásáról.”

         2. cikk
   Hatálybalépés
   Ez a határozat az elfogadásának napján lép hatályba.
   Ezt a határozatot 2014. július 1-jétől kell alkalmazni.

      Kelt Brüsszelben, 2014. július 8-án.

            a Tanács részéről

            az elnök

         P. C. PADOAN

      (1)  A Tanács 2011. augusztus 25-i 2011/518/KKBP határozata az Európai Unió dél-kaukázusi és a grúziai válság ügyével megbízott különleges képviselőjének kinevezéséről (HL L 221., 2011.8.27., 5. o.).

      (2)  A Tanács 2013. július 2-i 2013/353/KKBP határozata az Európai Unió dél-kaukázusi és a grúziai válság ügyével megbízott különleges képviselője megbízatásának módosításáról és meghosszabbításáról (HL L 185., 2013.7.4., 9. o.).

      (3)  A Tanács 2014. január 20-i 2014/22/KKBP határozata az Európai Unió dél-kaukázusi és a grúziai válság ügyével megbízott különleges képviselője megbízatásának módosításáról és meghosszabbításáról szóló 2013/353/KKBP határozat módosításáról (HL L 16., 2014.1.21., 30. o.).


title: A Bizottság (EU) 2017/206 határozata (2017. február 6.) a Kínai Népköztársaságból származó egyes polietilén-tereftalátok behozatalára alkalmazandó dömpingellenes intézkedések hatályvesztési felülvizsgálatának megszüntetéséről

text:
               7.2.2017

               HU

               Az Európai Unió Hivatalos Lapja

               L 32/53

         A BIZOTTSÁG (EU) 2017/206 HATÁROZATA
   (2017. február 6.)
   a Kínai Népköztársaságból származó egyes polietilén-tereftalátok behozatalára alkalmazandó dömpingellenes intézkedések hatályvesztési felülvizsgálatának megszüntetéséről
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel az Európai Unióban tagsággal nem rendelkező országokból érkező dömpingelt behozatallal szembeni védelemről szóló, 2016. június 8-i (EU) 2016/1036 európai parlamenti és tanácsi rendeletre (1) (a továbbiakban: alaprendelet) és különösen annak 9. cikkére,
   mivel:
   A.   AZ ELJÁRÁS

               (1)

               2015. június 29-én az Európai Bizottsághoz kérelem érkezett a Kínai Népköztársaságból (a továbbiakban: Kína) származó egyes polietilén-tereftalátok (PET) behozatalára alkalmazandó dömpingellenes intézkedéseknek az alaprendelet 11. cikkének (2) bekezdése szerinti felülvizsgálata iránt.

               (2)

               A kérelmet az európai polietilén-tereftalát (PET) gyártók bizottsága (CPME) (a továbbiakban: kérelmező) nyújtotta be olyan gyártók nevében, amelyek termelése az egyes polietilén-tereftalátok teljes uniós termelésének több mint 25 %-át teszi ki.

               (3)

               A jelenleg hatályos intézkedések körébe az 1030/2010/EU tanácsi végrehajtási rendelettel (2) kivetett végleges dömpingellenes vám tartozik. A kérelem azon az indokláson alapult, hogy az intézkedések hatályvesztése valószínűleg a dömping és az uniós gazdasági ágazatot érő kár megismétlődését eredményezné.

               (4)

               A Bizottság 2015. november 13-án az Európai Unió Hivatalos Lapjában közzétett értesítés (3) útján bejelentette a Kínából származó polietilén-tereftalátok behozatalára alkalmazandó dömpingellenes intézkedések hatályvesztési felülvizsgálatának megindítását.

               (5)

               A Bizottság a felülvizsgálati eljárás megindításáról hivatalosan tájékoztatta a kínai exportőröket/gyártókat, az importőröket, a felhasználókat és minden ismert érintett szervezetet, a kínai hatóságokat, valamint valamennyi ismert uniós gyártót. Az érdekelt felek lehetőséget kaptak arra, hogy álláspontjukat írásban ismertessék, valamint meghallgatást kérjenek az eljárás megindításáról szóló értesítésben meghatározott határidőn belül.

               (6)

               A Bizottság minden olyan érdekelt fél számára lehetővé tette a meghallgatást, amely azt kérelmezte, és ismertette azokat a különleges okokat, amelyek meghallgatását indokolták.

         B.   A HATÁLYVESZTÉSI FELÜLVIZSGÁLAT IRÁNTI KÉRELEM VISSZAVONÁSA ÉS AZ ELJÁRÁS MEGSZÜNTETÉSE

               (7)

               A Bizottsághoz intézett 2016. november 17-i levelében a kérelmező hivatalosan visszavonta a hatályvesztési felülvizsgálat iránti kérelmét.

               (8)

               Az alaprendelet 9. cikkének (1) bekezdésével összhangban a kérelem visszavonása esetén az eljárás megszüntethető, kivéve, ha ez a megszüntetés az Unió érdekeit sértené.

               (9)

               A vizsgálat nem tárt fel olyan körülményt, amely arra utalna, hogy az eljárás megszüntetése sértené az Unió érdekeit. A Bizottság ezért úgy ítélte meg, hogy a jelenlegi felülvizsgálati eljárást meg kell szüntetni. Az érdekelt feleket megfelelően tájékoztatták, és lehetőséget biztosítottak számukra észrevételeik megtételére. A Bizottsághoz nem érkeztek azonban olyan észrevételek, amelyek arra engednének következtetni, hogy az eljárás megszüntetése ellentétes lenne az Unió érdekeivel.

               (10)

               A Bizottság tehát arra a következtetésre jutott, hogy a Kínából származó polietilén-tereftalátok behozatalára alkalmazandó dömpingellenes intézkedések hatályvesztési felülvizsgálatát meg kell szüntetni.

               (11)

               Az eljárás e határozat szerinti megszüntetése összhangban van az (EU) 2016/1036 rendelet 15. cikkének (1) bekezdése szerint létrehozott bizottság véleményével,

         ELFOGADTA EZT A HATÁROZATOT:
   1. cikk
   A Bizottság megszünteti a Kínai Népköztársaságból származó, jelenleg a 3907610000 KN-kód alá tartozó egyes polietilén-tereftalátok behozatalára alkalmazandó dömpingellenes intézkedések hatályvesztési felülvizsgálatát.
   2. cikk
   Ez a határozat az Európai Unió Hivatalos Lapjában való kihirdetését követő napon lép hatályba.

      Kelt Brüsszelben, 2017. február 6-án.

            a Bizottság részéről

            az elnök

         Jean-Claude JUNCKER

      (1)  HL L 176., 2016.6.30., 21. o.

      (2)  A Tanács 1030/2010/EU végrehajtási rendelete (2010. november 17.) a Kínai Népköztársaságból származó egyes polietilén-tereftalátok behozatalára vonatkozó végleges dömpingellenes vámnak az 1225/2009/EK rendelet 11. cikkének (2) bekezdése szerinti hatályvesztési felülvizsgálatát követő kivetéséről (HL L 300., 2010.11.17., 1. o.).

      (3)  HL C 376., 2015.11.13., 13. o.